**ОБРАЗЦИ НА ДОКУМЕНТИ ЗА УЧАСТНИЦИТЕ**

***ОБРАЗЕЦ № 1***

ДО

МБАЛ „ЛОЗЕНЕЦ” ЕАД

гр. София

**ЗАЯВЛЕНИЕ ЗА УЧАСТИЕ**

1. Наименование на участника и данни относно регистрацията

а/ Наименование

б/ / седалище и адрес на управление

гр. ......................., ул......................№ .............., вх. ................, ет. ............

представлявано от .........................

тел: .................. /факс: .................. /е-mail: .......................

в/ Търговска регистрация

ЕИК по чл.23 от Закона за търговския регистър и регистъра на юридическите лица с нестопанска цел .................

2.В качеството си на представляващ на ............. ......................., заявявам, че желая да участвам в процедура за отдаване под наем чрез търг с тайно наддаване на паркинг, на територията на МБАЛ „Лозенец” ЕАД гр. София, като подавам оферта при условията, обявени в тръжната документация за участие.

Декларирам, че съм запознат с процедурата и условията за участие в търга, като заявявам, че приемам същите безусловно, нямам претенции към организирането на търга по отношение на предоставената информация и спазването на сроковете на публикуваните съобщения. Направил съм оглед на обекта, предмет на търга, и съм съгласен да го наема в състоянието, в което се намира към момента на огледа. Приемам, че се считам обвързан от задължителните условия, поети във връзка с предложената цена и подобряването на инфраструктурата на обекта, вкл. извършването на СМР дейности, внедряване на нови системи, софтуер и оборудване.

Дата: ……..2024 г. Подпис и печат: ……………

***ОБРАЗЕЦ № 2***

ДО

МБАЛ „ЛОЗЕНЕЦ” ЕАД

гр. СОФИЯ

**Д Е К Л А Р А Ц И Я**

от ................................................... /трите имена/, представляващ ...................... /наименование на юридическото лице участник/, постоянен адрес/седалище и адрес на управление: ...................., ЕИК ............

**ДЕКЛАРИРАМ, ЧЕ:**

съм запознат със съдържанието на проекта на договора за наем на паркинг, на територията на МБАЛ „Лозенец” ЕАД, приложен като част от тръжната документация и приемам безусловно клаузите в тях.

Известно ми е, че за неверни данни нося наказателна отговорност по чл. 313 от Наказателния кодекс.

Дата:…………….. Декларатор:............................

(подпис и печат)

***ОБРАЗЕЦ № 3***

**ПРОТОКОЛ ЗА ИЗВЪРШЕН ОГЛЕД НА ОБЕКТА**

Днес, ................................................... /трите имена/, представляващ ...................... /наименование на юридическото лице участник/, постоянен адрес/седалище и адрес на управление: ...................., ЕИК ............

Декларирам, че съм извършил обстоен оглед на обекта, предмет на настоящия търг, като заявявам, че фактическото състояние не се различава от описаното, и съм запознат с всички условия, които биха повлияли върху цената на предложението:

Огледът се извърши в присъствието на: ................................................................... \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/трите имена на представляващия кандидата/

и\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ -

.................................../име и длъжност на представител на МБАЛ „Лозенец” ЕАД /

Настоящият протокол се подписа в два еднообразни екземпляра - по един за всяка от страните.

**За кандидата** **За МБАЛ „Лозенец” ЕАД**

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

***ОБРАЗЕЦ № 4***

ДО

МБАЛ „ЛОЗЕНЕЦ” ЕАД

гр. СОФИЯ

**Д Е К Л А Р А Ц И Я**

от ................................................... /трите имена/, представляващ ...................... /наименование на юридическото лице участник/, постоянен адрес/седалище и адрес на управление: ...................., ЕИК ............, участник в търг с тайно наддаване за отдаване под наем за срок от 3 години на паркинг, на територията на МБАЛ „Лозенец” ЕАД

**ДЕКЛАРИРАМ, ЧЕ:**

1.Не съм свързано лице по смисъла на § 1 от ДР на ТЗ и § 1, т. 3 от ДР на ДОПК.

2.Не съм свързано лице по смисъла на § 1, т.9 от допълнителните разпоредби на Закона за противодействие на корупцията и за отнемане на незаконно придобитото имущество с МБАЛ „Лозенец” ЕАД гр. София или със служители на ръководна длъжност в неговата организационна структура.

3. Не съм сключил договор с лице по чл. 68 или чл. 69 от Закона за противодействие на корупцията и за отнемане на незаконно придобитото имущество.

Известно ми е, че за неверни данни нося наказателна отговорност по чл. 313 от Наказателния кодекс.

Дата:…………….. Декларатор:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(трите имена и подпис)

***ОБРАЗЕЦ № 5***

ДО

МБАЛ „ЛОЗЕНЕЦ” ЕАД

гр. СОФИЯ

**Д Е К Л А Р А Ц И Я**

от ................................................... /трите имена/, представляващ ...................... /наименование на юридическото лице участник/, постоянен адрес/седалище и адрес на управление: ...................., ЕИК ............, участник в търг с тайно наддаване за отдаване под наем за срок от 3 години на паркинг, на територията на МБАЛ „Лозенец” ЕАД

**ДЕКЛАРИРАМ, ЧЕ:**

1. Представляваният от мен участник (*посочва се наименованието на участника*) ................................................:

- не е обявен в несъстоятелност, не е в производство по обявяване в несъстоятелност;

- не е в производство по ликвидация и не се намира в подобна на посочените процедури съгласно националните закони и подзаконови актове;

- не е лишено от право да упражнява търговска дейност и не се намира в подобна на процедура съгласно националните закони и подзаконови актове.

2. Не съм осъждан(а) с влязла в сила присъда за престъпления против финансовата, данъчната или осигурителната система, включително изпиране на пари, за престъпления по служба или за подкуп, за участие в организирана престъпна група, както и за престъпление против собствеността или против стопанството.

3. Представляваният от мен участник, както и свързани с него лица по смисъла на § 1 от ДР от ТЗ и §1, т.3 от ДР на ДОПК няма парични задължения към държавата или към община по смисъла на чл.162, ал.2 от Данъчно-осигурителния процесуален кодекс, които са установени с влязъл в сила акт на компетентен орган и за които не е допуснато разсрочване или отсрочване на задълженията или парични задължения, свързани с плащането на вноски за социалното и здравното осигуряване или на данъци съгласно правните норми на държавата, в която участникът е установен, както и неизплатени изискуеми трудови възнаграждения, обезщетения и задължителни осигурителни вноски на работниците и служителите, включително и на работниците и

служителите, трудовите правоотношения с които са прекратени до три години преди участието в тръжната процедура.

4. Представляваният от мен участник, както и свързани с него лица по смисъла на § 1 от ДР от ТЗ и § 1, т. 3 от ДР на ДОПК няма непогасени финансови задължения към МБАЛ „Лозенец” ЕАД.

5. Аз лично не съм лишен от правото да упражнявам определена професия или дейност съгласно законодателството на моята и на която и да е друга държава.

Известно ми е, че за неверни данни нося наказателна отговорност по чл.313 от Наказателния кодекс.

Дата:…………….. Декларатор:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(подпис и печат)

*ОБРАЗЕЦ № 6*

ДО

МБАЛ „ЛОЗЕНЕЦ” ЕАД

гр. СОФИЯ

**ЦЕНОВО ПРЕДЛОЖЕНИЕ**

от ................................................... /трите имена/, представляващ ...................... /наименование на юридическото лице участник/, постоянен адрес/седалище и адрес на управление: ...................., ЕИК ............, участник в търг с тайно наддаване за отдаване под наем за срок от 3 години на паркинг, на територията на МБАЛ „Лозенец” ЕАД

ПРЕДЛАГАМ месечна наемна цена за отдаване под наем на паркинг, на територията на МБАЛ „Лозенец” ЕАД в размер на ……………..лв. /*изписва се и словом*/ без ДДС или …………….лв. /*изписва се и словом*/ с вкл. ДДС.

Дата:……2024 г. Участник: ……………………

*ОБРАЗЕЦ № 7*

**ПРОЕКТ НА ДОГОВОР ЗА НАЕМ**

**ДОГОВОР ЗА НАЕМ**

**за отдаване под наем за срок от 3 години на паркинг**

Днес, ………………2024 г. в гр. София, след проведен търг с тайно наддаване по реда и условията на Закона за публичните предприятия и контрол, и съгласно Решение на Възложителя N ................. за класиране на участници между:

**1.МБАЛ „Лозенец” ЕАД**, със седалище и адрес на управление: 1407 гр. София, ул. „Козяк“ №1, ЕИК: 205967328, представлявано от д-р Христо Стоянов– Изпълнителен директор наричан по-долу за краткост, наричана за краткост НАЕМОДАТЕЛ, от една страна

И

2. ...........................……….……….., със седалище и адрес на управление: …………………………………………………………………., ЕИК:……………….……….…………., представлявано от ………………………..……………………., наричана за краткост **НАЕМАТЕЛ** от друга страна, се сключи настоящият договор за наем по силата на който страните постигнаха съгласие за следното:

**I. ПРЕДМЕТ И СРОК НА ДОГОВОРА**

**Чл.1.** (1) Наемодателят предоставя на наемателя за временно и възмездно ползване и при условията на настоящия договор части от имот – паркинги на МБАЛ „Лозенец” ЕАД гр. София, наричани общо по-долу „обекта“, срещу което Наемателят се задължава да заплаща месечната наемна цена по реда и при условията, посочени в настоящия договор.

(2) С двустранно подписан протокол, наемодателят предоставя на наемателя наличния инвентар, необходим за ползването на обекта (ако е налице такъв).

**Чл.2.** Наемателят се задължава да използва обекта за само и единствено за паркинг.

**Чл.3.** Договорът за наем влиза в сила от датата на подписването му и е със срок на действие 3 (три) години.

**Чл.4.** Наемателят няма право да пренаема обекта, да го преотстъпва за ползване или да го ползва съвместно по договор с трети лица.

**II. ЦЕНА, УСЛОВИЯ И РЕД НА ПЛАЩАНЕ**

**Чл.5.** (1) Наемодателят предоставя обекта на наемателя срещу заплащане на месечна наемна цена в размер на **………… (…………………………………………) лева, с включен ДДС**.

(2) НАЕМАТЕЛЯТ е длъжен да заплаща на НАЕМОДАТЕЛЯ месечната наемна цена, изрично посочена в ал. 1 до 15-то число на месеца в лева. Плащането се извършва по банков път по следната банкова сметка на НАЕМОДАТЕЛЯ: **Българска банка за развитие АД, IBAN: BG13NASB96201010951801 ; BIC NASBBGSF.**

(3) От 1 април на всяка календарна година месечният наем по ал. 1 се увеличава с годишния процент на инфлацията, установен от Националния статистически институт за предходната година, като върху него се начислява ДДС. Коригираната наемна цена не може да бъде по-ниска от наемната цена, с която е спечелен търга. Индексирането се извършва ежегодно със съобщение, изпратено от НАЕМОДАТЕЛЯ до НАЕМАТЕЛЯ.

(4) При промяна на нормативната уредба, касаеща размера на наемната цена, НАЕМОДАТЕЛЯТ има право да поиска с едномесечно предизвестие актуализация на наемната цена с процента на увеличението.

**III. ПРЕДАВАНЕ НА ОБЕКТА**

**Чл.6.** Наемодателят е длъжен да предаде на наемателя обекта в срок до 10 работни дни след подписване на настоящия договор в състояние, което отговаря на ползването, за което е нает.

**Чл.7.** (1) Наемодателят не отговаря за недостатъците на наетия обект, които наемателят е знаел или при обикновено внимание е могъл да узнае при сключването на договора.

(2) Наемодателят не носи никаква отговорност по отношение на работниците и служителите на наемателя, при телесни увреждания, злополуки или смърт по време на работа.

(3) Наемодателят не дължи обезщетение при външни посегателства в обекта, породени от недобросъвестни лица, както и когато обектът и имуществото на наемателя е обект на престъпление.

**Чл.8.** Предаването на обекта и наличния инвентар (ако е налице такъв), тяхното състояние, както и възраженията на наемателя се удостоверяват с двустранно подписан протокол, неразделна част от договора.

**IV. ПРАВА И ЗАДЪЛЖЕНИЯ НА НАЕМОДАТЕЛЯ**

**Чл.9.** Наемодателят има право да извършва контрол по отношение на договореното използване на наетия обект и за наличие на повреди по вина на наемателя. При отказ на наемателя да предостави възможност за осъществяване на контрол или при установено нарушение на настоящия договор, наемодателят отправя писмена покана до наемателя за осигуряване на достъп или за отстраняване на нарушението по договора в 7-дневен срок. Неизпълнението дава право на наемодателя да прекрати едностранно договора.

**Чл.10.** Наемодателят е длъжен да предаде обекта на наемателя във вид и състояние, които отговарят на характеристиките на обекта, описани в тръжната документация.

**Чл.11.** Наемодателят има право да получава в уговорените срокове наемната цена.

**Чл.12.** Наемодателят има право да извърши основен ремонт, когато той е наложителен с оглед на състоянието на обекта. В този случай, наемателят е длъжен да търпи извършването на ремонта като за това време не дължи наем, ако не осъществява дейност.

**V. ПРАВА И ЗАДЪЛЖЕНИЯ НА НАЕМАТЕЛЯ**

**Чл.13.** Наемателят е длъжен да използва обекта съобразно предназначението му.

**Чл. 14.** Всички генерирани приходи от упражняване на дейностите в обекта остават за наемателя.

**Чл.15.** Наемателят е длъжен да заплаща всички консумативни разходи, свързани с ползването на обекта.

**Чл.16.** (1) Наемателят е длъжен да извършва за своя сметка поправки на всички повреди, свързани с обикновеното ползване на обекта.

(2) Инвестиции, вложени в подобрения за ремонт на обекта, свързани с инфраструктурата му са за сметка на наемателя.

(2) Всички подобрения на обекта, свързани с инсталации, възли, софтуери, оборудване и техника остават собственост на наемателя и наемодателя няма претенции за тях.

(3) В случай, че Наемодателя след приключване на договора има желание да закупи оборудването, което е вложено от Наемателя, същия може да изготви оферта за неговата продажба и прехвърляне на собствеността.

**Чл.17.** Наемателят е длъжен да съобщава незабавно на наемодателя за повредите и посегателствата, извършени от трети лица върху наетия обект.

**Чл.18.** Наемателят е длъжен да плаща наемната цена по начина и в сроковете, посочени в договора.

**Чл.19.** При забава в плащането на наемна вноска наемателят дължи неустойка в размер на 0,5 % от дължимата наемна вноска за всеки просрочен ден, но не повече от размера на месечния наем, заедно с дължимата законова лихва до датата на изплащането.

**Чл.20.** Ако наемната вноска и/или неустойката по предходния член не бъдат платени в продължение на 30 дни от изтичане на срока по чл.5 ал.2, наемодателя има право да прекрати едностранно без предизвестие договора.Това не освобождава Наемателя от задължението за дължимия наем и/или консумативи и/или неустойка.

**Чл.21.**Връщането на обекта и евентуалните възражения на наемодателя се удостоверяват с протокол-опис.

**Чл.22.** Наемателят дължи обезщетение за вредите, причинени виновно от него или от негови служители, и/или подизпълнители през време на ползването на обекта.

**Чл.23.** (1) Наемателят е длъжен да се грижи за обекта с грижата на добър стопанин, да поддържа в пълна изправност всички съоръжения, както и местата за общо ползване, да спазва изискванията на нормативните актове, отнасящи се до спазване на обществения ред, чистотата, противопожарната охрана и вътрешните актове на лечебното заведение.

(2) За всяко нарушение по предходната алинея, констатирано с акт на компетентен орган, плащането на санкциите и глобите е за сметка на наемателя.

(3) Наемателят отговаря за спазване нормативната уредба за безопасна работа при експлоатация и поддръжка на ел.съоръженията и инсталациите в и около обекта.

**Чл.24.** Наемателят е длъжен да използва предоставеният му под наем обект по начин, който да не възпрепятства дейността на лечебното заведение.

**Чл.25.** Наемателят се задължава за своя сметка да извърши подобряване на обекта със следните дейности:

**(1)** За нуждите на посетителите да обособи паркинг за почасово паркиране П1, с вход откъм ул. “Елиезер Папо”, състоящ се от два свързани паркинга, от двете страни на входа, респективно П1.А. и П1.Б. Паркингът за посетители е платен, като престоят се начислява почасово, след изтичане на първоначалния гратисен период. За нормалната работа на паркинга за посетители и заплащането на престоя е необходимо следното оборудване и строително ремонтни дейности:

* Подмяна на наличното оборудване с ново, съобразено със зоналното и функционално разпределение на паркингите, както следва:

2 бр. бариери

1 бр. входен терминал (с възможност за двупосочна комуникация с обслужващ център)

1 бр. изходен терминал (с възможност за двупосочна комуникация с обслужващ център)

3 бр. металдетектори с индуктивни намотки

2 бр. камери за регистриране на номерата на посетителите

1 бр. разплащателен терминал

* С цел повишаване на комфорта на посетителите и намаляване на струпванията на автомобили на изхода да добави:

2 бр. терминали за саморазплащане (с възможност за двупосочна комуникация с обслужващ център)

възможност за заплащане на престоя с банкова карта на изходния терминал на паркинга

* Извършване на всички строително-монтажни дейности включващи:
* изграждане на нов остров за паркинг оборудване на входа на болницата
* разширяване на пътното платно за сметка на тротоарите от двете страни на алеята
* вдигане на тротоарни плочи, заравняване, полагане на павета
* премахване на съществуващото оборудване и остров за съществуващото оборудване
* полагане на павета на мястото на съществуващия остров
* заравняване и облагородяване на терени за паркиране с цел разширяване на наличните паркинги и увеличаване броя на паркоместата
* Осигуряване на необходимото окабеляване и друга инфраструктура, необходима за функционирането на паркинга и прокарване на трасе за захранване и комуникация до новият остров за паркинг оборудването П1

**(2)** За нуждите на служителите и специализантите да обособи паркинг за безплатно паркиране П2, състоящ се от три свързани помежду си паркинга, с вход и изход на ул. Козяк. Паркинг П2 е безплатен за всички служители на болницата, както и за специализанти, студенти и др. по преценка на ръководството на болницата. ***С цел обезпечаване на абонаментно паркиране за живущите в съседните сгради е необходимо да бъде осигурена възможност за заплащане на абонаменти на специално поставен за целта терминал.*** За нормалната работа на паркинга за служители ***и абонати*** е необходимо следното оборудване и строително ремонтни дейности:

* Подмяна на наличното оборудване с ново, съобразено със зоналното и функционално разпределение на паркингите, както следва:

1 бр. бариера на входа на паркинга

1 бр. металдетектор с индуктивна намотка

1 бр. четец за RFID карти

* С цел повишаване на комфорта на служителите и разделяне на входния и изходния трафик да изгради на самостоятелен изход, за нуждите на който е необходимо добавяне на следното оборудване:

1 бр. бариера за изход от паркинга

2 бр. камери за разпознаване на номера

2 бр. металдетектори с индуктивни намотки

1 бр. четци за карти със стойки

1 бр. терминал за саморазплащане с възможност на заплащане на дългосрочен абонамент

* Извършване на всички строително-монтажни дейности

Изграждане на фундаменти за 2 бр. бариери за нуждите на служебния паркинг

Премахване на бетонни блокове на входа и изливане на бетонна плоча с цел заравняване на терена на изхода на служебния паркинг.

Заравняване и облагородяване на терени за паркиране с цел разширяване на наличните паркинги и увеличаване броя на паркоместата

* Осигуряване на необходимото окабеляване и друга инфраструктура, необходима за функционирането на паркинга

прокарване на трасе за захранване и комуникация до изхода на служебния паркинг П2

За нуждите на управлението на паркингите е необходима централизирана система с възможност за лесно и ефективно управление и мащабиране.

(3) Да извърши всички описани дейности в предходните алинеи.

(4) Да инсталира и внедри устройствата със следните технически характеристики, както следва:

Паркинг бариера

* 1. Камера за разпознаване на регистрационни номера - съвместима със система за видеонаблюдение, съвместима с наличната система за видеонаблюдение на Възложителя
  2. Входен терминал
* да поддържа вход чрез билет
* да поддържа вход чрез абонаментни карти и UHF тагове
* да осигурява вход чрез разпознаване номера на превозното средство
  1. Изходен терминал с възможност за заплащане на престоя
* да осигурява изход чрез билет при предварително заплащане на престоя
* да осигурява изход чрез абонаментни карти и UHF тагове
* да осигурява изход чрез разпознаване номера на превозното средство
* да разполага с аудио интерком за връзка с обслужващ персонал
* да има възможност за заплащане на престоя с карта
* да разполага с дисплей за изписване на дължимата сума и друга информация
* да разполага с възможност за поставяне на външна LED табела за изписване на дължимата сума и рег.номер на превозното средство и друга информация
* SIP Телефония за връзка с оператор с възможност за двупосочно иницииране на комуникацията
  1. Разплащателен терминал
* да приема банкноти с номинал (5,10,20, 50 и 100 лв.) и монети с номинал (0,10, 0,20,
* 0,50 и 1 и 2 лв. ) и да връща банкноти и монети
* да разполага с четец за билети – възможност за четене на 1D и QR кодове
* да разполага с валидатор за банкноти (до 8 вида)
* да разполага с интуитивен конфигурируем интерфейс, който да се управлява посредством тъч скрийн
* SIP Телефония за връзка с оператор с възможност за двупосочно иницииране на комуникацията

4.5 Система с минимум, следните възможности:

Възможности за заплащане на еднократен престой

* в брой на автомат за саморазплащане
* в брой на служител на място
* с карта на автомат за саморазплащане
* с карта на служител на място
* с QR код чрез приложение инсталирано на телефона
* с QR код без приложение, инсталирано на телефона
* със статичен QR код към уеб портал за плащане
  1. Възможности за заплащане на абонаментен достъп
  2. Безплатни абонаменти за служители, специализанти и други по указание на Възложителя
  3. Наличие на мобилно приложение със следните минимални характеристики:
* Собствен QR код за достъп, с вграден портфейл за заплащане на престоя - при сканиране на кода на входен терминал, бариерата се вдига и започва да се отчита време. На изхода това време се спира и времето за престой се изчислява и сумата се взема автоматично от портфейла в приложението
* Информация в реално време за текущо активираната услуга, с информация за времето и дължимата сума в реално време - да се визуализира колко време е текущия престой и дължимата за него сума в реално време
* Създаване и заплащане на абонамент през приложението
  1. Безплатен достъп за определени групи хора
* гостуващи лекари
* специализанти
* студенти в Университетска Болница “Лозенец”
* служители
  1. Осигуряване на видеонаблюдение на:
* входно-изходните точки, със задължително покритие на паркинг бариерите, входните и изходните терминали
* местата за саморазплащане – със задължително покритие на разплащателните терминали

Системата за видеонаблюдение трябва да е съвременна, IP базирана и с минимална резолюция на камерите за видеонаблюдение 4MPx и при всички случаи, съвместима с наличната система за видеонаблюдение на Възложителя.

4.10 Денонощен център за поддръжка

(5) За периода на договора, Изпълнителят трябва да осигури денонощна поддръжка на системата с осигурена аудио връзка от разплащателните терминали, входни и изходните терминали за улеснение на посетителите на паркингите без да е необходимо да използват мобилните си телефони с възможност за двупосочно иницииране на комуникацията.

(6) За периода на договора, Изпълнителят поема всички разходи по ремонт, поддръжка и всички други дейности необходими за нормалното функциониране на паркинг системата. МБАЛ Лозенец ЕАД няма задължения да извършва каквито и да е дейности или да поема каквито и да е разходи по текущи ремонти и поддръжка на системата.

**Чл.26.** Наемателят се задължава, извършваната от него дейност в наетия обект да не застрашава живота и здравето на пациенти, служителите на болницата и посетителите, да не е свързана с използването или отделянето на токсични вещества и отпадъци, както и с каквито и да било вещества, опасни за живота и здравето на пациенти, служителите на лечебното заведение и посетителите.

**VI. НЕУСТОЙКИ**

**Чл.27.** /1/. При неизпълнение на което и да е задължение на НАЕМАТЕЛЯ от настоящия договор НАЕМОДАТЕЛЯТ има право на неустойка в размер на 1 месечна наемна вноска, след като наемодателят е отправил писмена покана за отстраняване на неизпълнението, които НАЕМАТЕЛЯТ се задължава да заплати в едномесечен срок от получаване на писменото искане. При повторно и всяко следващо неизпълнение на едно и също задължение НАЕМОДАТЕЛЯТ има право да поиска неустойка в размер на 2-месечни наемни вноски, които НАЕМАТЕЛЯТ се задължава да заплати в десет дневен срок от получаване на писменото искане. При забава на НАЕМАТЕЛЯ да предаде имота, продължила повече от 15 календарни дни след получаване на писмена покана да го предаде, НАЕМОДАТЕЛЯТ има право на обезщетение за претърпените от неизпълнението или забавеното изпълнение вреди в размер на 2 месечни наемни вноски за всеки месец държане без правно основание, които НАЕМАТЕЛЯТ се задължава да заплати в едномесечен срок от получаване на писменото искане.

/2/ Освен неустойката по ал. 1, НАЕМОДАТЕЛЯТ има право да търси и лихвите за забава.

**VII. ИЗМЕНЕНИЕ И ПРЕКРАТЯВАНЕ НА ДОГОВОРА**

**Чл.28.** (1) Настоящият договор може да бъде изменян или допълван само по взаимно съгласие на страните, изразено писмено и представляващо неразделна част от настоящия договор.

(2) Съобщенията и документите между страните, отнасящи се до изпълнението на настоящия договор, се изготвят в писмена форма и се изпращат на посочените от тях адреси или се връчват срещу подпис на техен представител.

(3) Страната, която променя адреса си е длъжна да изпрати на другата страна писмо или декларация с данните за новия адрес. До получаването на това писмо или декларация от другата страна всички съобщения, изпратени на стария адрес се считат за получени.

**Чл.29.** Настоящият договор се прекратява:

1.по взаимно съгласие на страните, изразено в писмена форма;

2. при изтичане на срока на договора;

3. с едномесечно писмено предизвестие от страна на НАЕМОДАТЕЛЯ.

**Чл. 30.** Договорът може да бъде прекратен едностранно от НАЕМОДАТЕЛЯ без предизвестие, при:

1.неплащане на наемна вноска и/или на други разходи за консумативи, като задълженията за този период остават действащи задължения за НАЕМАТЕЛЯ;

2. системно неплащане на наема в срок;

3. лошо стопанисване от страна на НАЕМАТЕЛЯ

4. преотдаване на имота на други лица или използването му за други цели, различни от предназначението му от страна на НАЕМАТЕЛЯ;

5. ликвидация, обявяване в несъстоятелност, прекратяване дейността на НАЕМАТЕЛЯ;

6. при неизпълнение на други задължения на наемателя по договора.

7. при непоставяне в срок от 1 месец от сключване на договора на вендинг автомат и/или нефункционирането им за повече от 10 (десет) дни от уведомяването за това.

**Чл.32.** При нанесени повреди на наетия обект, НАЕМАТЕЛЯТ е длъжен да възстанови щетите за своя сметка или да заплати на НАЕМОДАТЕЛЯ обезщетение в размер на пазарната цена към датата на прекратяване на договора, изчислен от независим оценител.

**Чл.33.** (1) При прекратяване на договора наемателят е длъжен да освободи обекта в 7-дневен срок и да го предаде на наемодателя. При освобождаването се съставя протокол, който се подписва от двете страни.

(2) В случаите, когато при прекратяване на наемните отношения и подписването на протокол-описа по предходната алинея, наемателят не е освободил обекта и не стори това в определения му в ал.1 срок, наемодателят може да предприеме действия по опразване на обекта без да има ангажименти по съхраняване на каквото и да било имущество, както и без да носи каквато и да е отговорност за последиците.

**VIII. ЗАКЛЮЧИТЕЛНИ РАЗПОРЕДБИ**

**Чл.34.** За всички неуредени в настоящия договор въпроси се прилага действащото българско законодателство.

**Чл.35.** Всички изменения и допълнения на договора са валидни, ако са изготвени в писмена форма и подписани от двете страни.

**Чл.36.** Всички съобщения, покани, искания, предупреждения се считат за изпратени на посочените в договора адреси.

**Чл.37.** Страните ще решават всички спорове, възникнали относно изпълнението на настоящия договор по взаимно споразумение, когато това е невъзможно - по съдебен ред чрез компетентния съд.

Договорът се подписа в два еднообразни екземпляра по един за всяка от страните.

**НАЕМАТЕЛ:……………….. НАЕМОДАТЕЛ:……………..**